***Η ΣΥΜΒΟΛΗ ΤΩΝ ΕΚΠΑΙΔΕΥΤΗΡΙΩΝ ΤΣΑΡΙΤΣΑΝΗΣ
ΣΤΗΝ ΑΝΑΠΤΥΞΗ ΤΩΝ ΓΡΑΜΜΑΤΩΝ ΑΠΟ ΤΟ 17οαι.- 20οαι****.*

***Α.ΟΙΚΟΝΟΜΕΙΟΣ ΣΧΟΛΗ***

*Στην Τσαριτσάνη το 17οαι.αναπτύσσεται η βιοτεχνία και το εμπόριο. Κύρια απασχόληση των κατοίκων αποτελεί η μεταξοκαλλιέργεια και η υφαντουργία, η οποία αξιοποιεί το ριζάριμια φυσική κόκκινη βαφή που έκανε τα νήματα και τα υφαντά να γίνονται ανάρπαστα στις ευρωπαϊκές αγορές. Η οικονομική ανάπτυξη έχει σαν αποτέλεσμα μια αξιόλογη πνευματική δραστηριότητα  και πολιτιστική ανάπτυξη.*

Η Σχολή της Τσαριτσάνης συγκαταλέγεται στις σχολές του Γένους.

*Χρονολογία ίδρυσης της θεωρείται το τέλος του 17ου αι. ή αρχές 18ου αιώνα, σύμφωνα με το βιβλίο του Ματθαίου Παρανίκα. Ο τόπος ίδρυσης ήταν η Τσαριτσάνη και τα θεμέλια αυτού του σχολείου μπήκαν το 1670.Αποπερατώθηκε το 1690, μετά από εθελοντική εργασία και αιματηρές προσπάθειες των κατοίκων της Τσαριτσάνης.*

*Αξίζει επιπλέον να σημειωθεί ότι ήταν η μοναδική σχολή στη Θεσσαλομακεδονία, την περίοδο της Τουρκοκρατίας.*

*Γνώρισε μεγάλη άνθηση με σημαντικούς δασκάλους του Γένους.*

 *Οι σπουδαιότεροι λόγιοι και σοφοί που δίδαξαν στην σχολή,*σύμφωνα*με τον ιστορικό Τρυφ. Ευαγγελίδη ήταν:*

* Ιωάννης Δημητριάδης Πέζαρος (+1806), 1767-1772
* Κωνσταντίνος Κούμας, 1798-1802
* Κωνσταντίνος Οικονόμος, , μέχρι 1812

*Ο Κωνσταντίνος Κούμας, μαθητής του Πέζαρου και διδάσκαλος στηνΤσαριτσάνη το 1798, οργάνωσε το σχολείο έτσι ώστε να το παρακολουθούν ντόπιοι και ξένοι μαθητές. Μεταξύ αυτών ήταν ο Επίσκοπος ΕλασσόνοςΙωαννίκιος , ο ιερομόναχος Ιωσήφ,αργότερα επίσκοπος Ρωγών καθώς και τα αδέρφια Στέφανος και Κωνσταντίνος Οικονόμος.*

*Μαθητής της υπήρξε και ο Καλλίνικος Ολυμπιώτης, πατριάρχης Αλεξανδρείας,( κατά κόσμο Κωνσταντίνος Κυπαρίσσης, γενν. 1800 - 1889, από τη Σκοτίνα Πιερίας),*

*Η σχολή κλείνει κατά την επανάσταση και επανιδρύεται αμέσως μετά την αποκατάσταση των πραγμάτων. Διατηρείται μέχρι το 1912 οπότε, με την κατάληψη της πόλης από τον ελληνικό στρατό, προάγεται σε ημιγυμνάσιο.*

*Μέχρι το 1910 το Ελληνικό Σχολείο της Τσαριτσάνης στεγαζόταν σε οικόπεδο όπου παλαιότερα υπήρχε η κατοικία του Κων/νου Οικονόμου.Με σουλτανικό διάταγμα, εκεί ακριβώς ανοικοδομήθηκε το Καλλιμάρμαρο Γυμνάσιο που αποτελούνταν από τρείς ορόφους.*

 *Το γυμνάσιο αυτό, προς τιμή του μεγάλου Ευεργέτη μας ονομάστηκε από* τότε **Οικονόμειος Σχολή** *και εμπλουτίστηκε με αξιόλογα βιβλία και πολλά όργανα φυσικής και χημείας.*

 *Μετά την απελευθέρωση του ΄12 εξελίχθηκε σ’ ένα από τα πρότυπα γυμνάσια του κράτους, το μοναδικό στην επαρχία Ελασσόνας. Έδωσε τα φώτα της παιδείας, όχι μόνο στους μαθητές όλων των Σχολείων της Επαρχίας Ελασσόνας αλλά και διάφορων άλλων πόλεων της Θεσσαλίας και της Μακεδονίας.*

*Το κτήριο κάηκε από τους Γερμανούς το 1944. Με δαπάνες των Ελλήνων της Αμερικανικής Οργάνωσης ΑΧΕΠΑ οι ζημιές αποκαταστάθηκαν το 1956. Μέχρι σήμερα λειτουργεί ως σχολείο Δευτεροβάθμιας Εκπαίδευσης, Γυμνάσιο και Λυκειακές Τάξεις Τσαριτσάνης.*

*Β.ΚΩΝΣΤΑΝΤΙΝΟΣ ΟΙΚΟΝΟΜΟΣ*

*Γεννήθηκε στην Τσαριτσάνη της Θεσσαλίας το 1780.*

*Γόνος διακεκριμένων κληρικών και λογίων της Τσαριτσάνης έμαθε ελληνικά και λατινικά από το λόγιο πατέρα του, ιερέα, Κυριακό. Συνέχισε τις σπουδές του στην σχολή  Αμπελακίων  όπου έμαθε και γαλλικά.*

 *Σε ηλικία εικοσιπέντε ετών προχειρίστηκε Οικονόμος και ιεροκήρυκας της επισκοπής Ελασσώνας. Το προσωνύμιο «εξ Οικονόμων» το προσέθεσε ο ίδιος για να δείξει  ότι πολλοί πρόγονοί του-όπως και αυτός- ήσαν έγγαμοι κληρικοί με το οφφίκιον του Οικονόμου δηλ. υπεύθυνος για την Οικονομική διαχείριση της Μητρόπολης.*

*Παράλληλα ασκούσε το έργο του δασκάλου στη σχολή της Τσαριτσάνης. Το 1806, συλλαμβάνεται ως επαναστάτης και συμμέτοχος στην επανάσταση του παπα-Ευθύμη Βλαχάβα και απελευθερώνεται με την πληρωμή υπέρογκων λύτρων. Αναγκάζεται να φύγει στην εξαρχία της Θεσσαλονίκης όπου κηρύττει αδιάκοπα σε όλα τα σχολεία, στις συναθροίσεις και αλλού.  Από εκεί, ο ΚωνσταντίνοςΚούμας τον καλεί στη Σμύρνη όπου και δίδαξε επί μια δεκαετία στο νέο "Φιλολογικό Γυμνάσιο", ενώ διετέλεσε και σχολάρχης. Με το κλείσιμο του γυμνασίου Σμύρνης το 1819, βρέθηκε στην Κωνσταντινούπολη προσκεκλημένος του Οικουμενικού Πατριάρχη Γρηγορίου του Ε΄, ο οποίος, εκτιμώντας την μέχρι τότε δράση και προσφορά του στο Γένος και την Εκκλησία, τον διόρισε «Πατριαρχικό του Οικουμενικού Θρόνου Ιεροκήρυκα και Διδάσκαλο πασών των Ορθόδοξων Εκκλησιών.»*

*Από το 1821 μέχρι το 1832 διέμεινε κυρίως στην Τσαρική Ρωσία και περιόδευσε σε άλλες Ευρωπαϊκές Χώρες, επιτελώντας σημαντικό έργο υπέρ του αγωνιζόμενου ελληνικού λαού. Αναγνωρίζοντας την πνευματική του κατάρτιση, η Ακαδημία της Πετρούπολης τον εξέλεξε μέλος της και οΤσάρος τον παρασημοφόρησε.Φεύγοντας από την Ρωσία, διέρχεται από το Βερολίνο, όπου ο Πρώσος βασιλέας του προσέφερε το παράσημο του Ερυθρού Αετού και η Ακαδημία της πόλεως τον ονόμασε αντεπιστέλλον μέλος της.*

*Μετά την επανάσταση ήρθε στην Ελλάδα το 1834 και εγκαταστάθηκε αρχικά στο Ναύπλιο και αργότερα στην Αθήνα.*

 *Έγραψε εκκλησιαστικά και φιλολογικά έργα τα οποία τον παρουσιάζουν συγγραφέα με σπάνια πολυμάθεια ενώ ο όγκος των συγγραμμάτων του προκαλεί κατάπληξη. Μεταξύ των φιλολογικών του πραγματειών περιλαμβάνονται και τα εξής : "Τέχνη ρητορικής βιβλία τρία", "Γραμματικών ή εγκυκλίων παιδευμάτων βιβλία τέσσερα", "Δοκίμιο περί της πληρεστάτης συγγενείας της σλαβονορωσικής γλώσσας προς την Ελληνική" κ.α.*

*Απεβίωσε στην Αθήνα στις 9 Μαρτίου 1857.Τα ιερά άμφιά του και άλλα προσωπικά αντικείμενα του εκτίθενται την Κυριακή της Ορθοδοξίας στον Ιερό Ναό Κοιμήσεως της Θεοτόκου στην Τσαριτσάνη, όπου τελείται και το Μνημόσυνο του.*

*Η βιβλιοθήκη του δωρίθηκε στην γενέτειρά του Τσαριτσάνη.****Το περιεχόμενο της Οικονομείου Σχολής εντάσσεται στην άυλη κληρονομιά της UNESCO***

*Γ. Η ΟΙΚΟΝΟΜΕΙΟΣ ΒΙΒΛΙΟΘΗΚΗ
και η σχέση της με τυπογραφεία της Βενετίας*

Το μεγαλύτερο μέρος της βιβλιοθήκης του Κωνσταντίνου Οικονόμου εξ Οικονόμων κληροδοτήθηκε στην Σχολή της Τσαριτσάνης. Η Ιστορική Οικονόμειος Βιβλιοθήκη Τσαριτσάνης αποτελεί μια συλλογή 155 εκπαιδευτικών, φιλοσοφικών και εκκλησιαστικών σπάνιων βιβλίων, 31 χειρογράφων και πολλώνεγγράφων ποικίλου περιεχομένου (επιστολές, πωλητήρια, βιβλία πράξεων της σχολής, φιρμάνια) που μας δίνουν πληροφορίες για εκπαιδευτικά και μη θέματα της περιοχής. Το αρχείο της βιβλιοθήκης διασώθηκε -από το κάψιμο της Σχολής από τους Γερμανούς το 1944 -και το 1954 μεταφέρθηκε στο χώρο του γραφείου του Διευθυντή του τότε Γυμνασίου, όπου παραμένει μέχρι σήμερα. Πρόσφατα, έγινε ψηφιοποίηση και τακτοποίηση σε φακέλους - από κλιμάκιο της Μητρόπολης Ελασσόνας. **Το σχολείο μας αποτελεί θεματοφύλακα αυτής της σπουδαίας Βιβλιοθήκης που δείχνει την ιστορική και πνευματική πορεία μας μέσα στο χρόνο**.

**Θα παρουσιάσουμε χρονολογικά, ξεκινώντας από τα παλαιότερα, κάποια βιβλία μας που τυπώθηκαν στην Βενετία, κάνοντας μία αναφορά στα τυπογραφεία της Βενετίας**. Στο τέλος του 15ου αιώνα η Βενετία είχε γίνει η πρωτεύουσα της Ευρωπαϊκής τυπογραφίας, μία από τις πρώτες πόλεις στην Ιταλία που απέκτησε τυπογραφείο μετά τη Γερμανία.

* **Το παλαιότερο βιβλίο μας(1536) φέρει το εκδοτικό σήμα του , ALDUS**. Προέρχεται από το τυπογραφείο του ΆλδουΜανούτιου

Ο Άλδος Μανούτιος, εκδότης και τυπογράφος την εποχή της ακμής της Αναγέννησης, εγκαταστάθηκε στη Βενετία το 1490. Εκτύπωσε πλήθος ελληνικών βιβλίων, ακόμη και σε μέγεθος τσέπης, ώστε να περισώσει ότι είχε απομείνει από την αρχαία ελληνική γραμματεία. Γνώστης της αρχαίας ελληνικής γλώσσας, ήταν μελετητής και μεταφραστής. Με στόχο να προάγει τις ελληνικές σπουδές, το 1502 ίδρυσε τη «Νέα Ακαδημία», ένα ίδρυμα αποκλειστικά για κλασικές ελληνιστικές σπουδές. Τα μέλη έπρεπε απαραιτήτως να μιλούν ελληνικά, να φέρουν ελληνοποιημένο το όνομά τους καθώς και τους τίτλους τους. Ένα από τα μέλη ήταν και ο γνωστός [Έρασμος](https://el.wikipedia.org/wiki/%CE%9D%CF%84%CE%B5%CE%B6%CE%B9%CE%BD%CF%84%CE%AD%CF%81%CE%B9%CE%BF%CF%85%CF%82_%CE%88%CF%81%CE%B1%CF%83%CE%BC%CE%BF%CF%82). Μετά το θάνατό του συνεχίζει ο γιος του Παύλος.

* **Έπειτα βιβλία της Βιβλιοθήκη μας, που τυπώνονται στη Βενετία κατά τον 16ο αι., είναι του Νεοπλατωνικού φιλοσόφου Αμμώνιου, από τον εκδοτικό οίκο των ΝikolinisdeSabio.**

Ο **Τζιοβάνι Αντόνιο Νικολίνι** μετακόμισε στη Βενετία από το Sabbio, μαζί με τους αδερφούς του**Στέφανο** και τον **Πιέτρο** στις αρχές του 16ου αιώνα. Η τυπογραφική δραστηριότητα των **Nicolini** ξεκινά επίσημα στις **19 Νοεμβρίου 1521** στην περιοχή του **SanFantin**. Ο Τζιοβάνι δέχεται τη συνεργασία του **Ανδρέα Κουνάδη**, έμπορου από την Πάτρα να δημιουργήσει τυπογραφία ελληνικών βιβλίων. Ο Κουνάδης είχε μαθητεύσει στο τυπογραφείο του **Άλδου Μανούτιου.** Μετά το θάνατο του Κουνάδη οι Nicolini θα εκδώσουν το [1535](https://el.wikipedia.org/wiki/1535)τα συγγράμματα του [**Μεγάλου Βασιλείου**](https://el.wikipedia.org/wiki/%CE%9C%CE%AD%CE%B3%CE%B1%CF%82_%CE%92%CE%B1%CF%83%CE%AF%CE%BB%CE%B5%CE%B9%CE%BF%CF%82)στα ελληνικά αλλά και λογοτεχνικά έργα όπως την *«Ιστορία του Ταγιαπιέρα»*, το *«Πένθος θανάτου»*, και άλλα. Οι κληρονόμοι τουΤζιοβάνι Αντόνιο, μετά το θάνατό του το 1547, συνεχίζουν τις τυπογραφικές δραστηριότητες των Nicolini στη Βενετία μέχρι τις αρχές του 18ου αιώνα.

**Το 1542 ο Στέφανο Νικολίνι** μετακόμισε στη Ρώμη ως συνθέτης ελληνικών βιβλίων στο εργαστήριο του AntonioBlado, για να συμμετέχει στη δημιουργία ελληνικού τυπογραφείου στη Ρώμη από το μελλοντικό Πάπα Marcello Cervini (Μαρτσέλο Τσερβίνι).  Αυτός προετοίμασε μάλλον τη σειρά των ελληνικών χαρακτήρων που χρησιμοποιούνται στα τυπογραφεία της Ρώμης.

* **Άλλος** εκδοτικός οίκος των βιβλίων μας είναι των L’ΑLΒRΙΖΖΙ (Λ΄ΑΛΜΠΡΙΤΖΙ)

 ***Ο ΓιρολάμοΑλμπρίτζι (GirolamoAlbrizzi***)καταγόταν από οικογένεια ευγενών του Μπέργκαμο. Στα τέλη του 17ου αιώνα ίδρυσε το τυπογραφείο και τον εκδοτικό οίκο που έμειναν γνωστά με το όνομα της οικογένειας και συντέλεσε στη λογοτεχνική ανάπτυξη με τη συνδρομή των γιων του Αλμορό και Τζιοβάνι Μπατίστα *(GiovanniBattista* ). Οι Αλμπρίτσι γνώριζαν πάνω απ΄όλα πώς να δώσουν μεγάλη ώθηση στην βενετσιάνικη τυπογραφική τέχνη, συνδέοντας το όνομά τους με μια σειρά υπέροχων εκδόσεων, για τις οποίες επωφελήθηκαν από τη συνεργασία των καλύτερων σχεδιαστών και χαρακτών της εποχής: του Piazzetta, του Zanetti, του Pitteri, του Bartolozzi.

* **Το**[**1670**](https://el.wikipedia.org/wiki/1670) ο έμπορος από τα Γιάννενα, [**Νικόλαος Γλυκύς**](https://el.wikipedia.org/wiki/%CE%9D%CE%B9%CE%BA%CF%8C%CE%BB%CE%B1%CE%BF%CF%82_%CE%93%CE%BB%CF%85%CE%BA%CF%8D%CF%82), μετοίκησε μόνιμα στη Βενετία και αγόρασε το τυπογραφείο του Αλμπρίτζι , αποκτώντας και το προνόμιο αποκλειστικής παραγωγής ελληνικών τίτλων. Μέχρι το θάνατό του, το [1693](https://el.wikipedia.org/wiki/1693), τύπωσε 106 διαφορετικούς τίτλους βιβλίων, κυρίως θρησκευτικού-λειτουργικού περιεχομένου. **Οι γιοι και εγγονοί του**συνεχίζουν την λειτουργία του τυπογραφείου εκδίδοντας επιστημονικά και φιλολογικά έργα, όπως «Θουκυδίδη», «Άλγεβρα», «Γραμματικήν». Ο οίκος μέχρι και την περίοδο του [Νεοελληνικού διαφωτισμού](https://el.wikipedia.org/wiki/%CE%9D%CE%B5%CE%BF%CE%B5%CE%BB%CE%BB%CE%B7%CE%BD%CE%B9%CE%BA%CF%8C%CF%82_%CE%B4%CE%B9%CE%B1%CF%86%CF%89%CF%84%CE%B9%CF%83%CE%BC%CF%8C%CF%82) και ως το 1820 ήταν ισχυρός και ακμαίος, ωστόσο μετά το [1831](https://el.wikipedia.org/wiki/1831)  αρχίζει σιγά-σιγά να παρακμάζει μέχρι που κλείνει οριστικά γύρω στο [**1850**](https://el.wikipedia.org/wiki/1850)**. Ο Νικόλαος Γλυκύς ίδρυσε τον μακροβιότερο ελληνικό εκδοτικό οίκο στη Βενετία: έως τα μέσα του 19ου αιώνα που υπήρχε το τυπογραφείο της οικογένειας, εκδόθηκαν περισσότερα από 1.500 βιβλία.**
* Στη συνέχεια βλέπουμε τον εκδοτικό οίκο του **Αντόνιο Βόρτολι,** ο οποίος αγοράζει **το 1708** το τυπογραφείο του Νικολάου Σάρου. Αποτελεί έναν από τους σημαντικότερους παραγωγούς ελληνικών βιβλίων για την εποχή και συνέχισε να λειτουργεί μέχρι το **1788.** Η οικογένεια **Bortoli** άρχισε να συνεργάζεται με σημαντικούς Έλληνες της Φλαγγινείου Σχολής για τη δημοσίευση επιστημονικών συγγραμμάτων, λεξικών, αλλά και θρησκευτικών και λογοτεχνικών βιβλίων. Στο τυπογραφείο του εκδόθηκαν συνολικά 212 βιβλία, ανάμεσα στα οποία διακρίνουμε αρκετά σημαντικά έργα, όπως:την τετράτομη **εγκυκλοπαίδεια του Κωλέττη** (1710). Τον **«Ερωτόκριτο»,** Β. Κορνάρου (1713) , την **«Γραμματική Θεοδώρου Γαζή» 1756**
* **Ο Δημήτριος Θεοδοσίου,** στα μέσα του 18ου αιώνα ανοίγει το τρίτο ελληνικό τυπογραφείο, στη συνοικία του San Giovanni Battista in Bragora, σε μικρή απόσταση από την καρδιά της ελληνικής κοινότητας και από τα τυπογραφεία - βιβλιοπωλεία των Γλυκήδων και των Bortoli που βρίσκονταν στην ίδια συνοικία. H επιχείρηση προγραμματίζει την παράλληλη έκδοση ελληνικών, σλαβικών και αρμένικων βιβλίων, προκειμένου να εξασφαλίσει τη βιωσιμότητα της σε μια εποχή ισχυρού ανταγωνισμού. Toτυπογραφείο χρησιμοποιεί καινούργια τυπογραφικά στοιχεία, καλό τυπογραφικό χαρτί και μελάνη καλής ποιότητας, ενώ έδωσε ιδιαίτερη προσοχή στο δέσιμο των βιβλίων. **Τέλος αξίζει να σημειωθεί πως τα τέσσερα βενετικά τυπογραφεία των Γλυκύ, Σάρου, Bortoli και Θεοδοσίου χρησιμοποιούσαν για την εικονογράφηση πολλές φορές τις ίδιες αναπαραστάσεις.** Το τυπογραφείο έκλεισε το 1824, στα χρόνια του ανιψιού και διαδόχου του Δημητρίου, Πάνου Θεοδοσίου, έχοντας στο ενεργητικό του, από πλευράς ελληνικών εκδόσεων, βιβλία κυρίως θρησκευτικά και διδακτικά, ιστορικές πραγματείες και μερικά λαϊκά αναγνώσματα.
* *Tο παλιό τυπογραφείο του Θεοδοσίου ανέλαβε στη συνέχεια ο Γεώργιος Διαμαντίδης το 1836. H επιχείρηση τότε επονομάστηκε* ***“Φοίνιξ”*** *και λειτούργησε μέχρι και το 1899.Έφερε ως σήμα του το μυθικό πουλί και εντέλει αγοράστηκε από τον αθηναϊκό εκδοτικό οίκο του Γ.Δ. Φέξη το 1901.*
* **ΤΟ ΤΥΠΟΓΡΑΦΕΙΟ ΤΟΥ ΑΓΙΟΥ ΓΕΩΡΓΙΟΥ στη Βενετία (1850-1882)**

Ιδρυτής του τυπογραφείου υπήρξε **ο Antonio Filippi.** Ο ίδιος αναφέρει ότι το τυπογραφείο συνεστήθη την 7η Ιουλίου 1850. Σκοπός του ήταν η έκδοση ελληνικών εκκλησιαστικών βιβλίων, που είχαν μεγάλη ζήτηση. Η παρακμή μάλιστα των τυπογραφείων Γλυκύ και Φοίνιξ, του εξασφάλιζαν πλεονεκτική θέση. Ο Filippi προσλαμβάνει διευθυντή του τυπογραφείου τον **Σπυρίδωνα Βελούδη** που μαζί με τον αδερφό του **Ιωάννη** . Οι δύο αδερφοί από την πείρα που απέκτησαν κατά τη συνεργασία τους με το τυπογραφείο **του Φοίνικα,** προετοίμαζαν νέες εκδόσεις εκκλησιαστικών βιβλίων που προδίδουν επιμέλεια και ευσυνειδησία. Το 1864,το τυπογραφείο αγοράζει ο Σπυρίδωνας Βελούδης, ενώ μετά το θάνατό του τα 1867 αναλαμβάνει ο αδερφός του μέχρι το 1882 οπότε και σταματούν οι εκδόσεις.